pythainlp/thailaw-v1.0 huggingface dataset:
ประกาศคณะกรรมการกํากับหลักทรัพย์และตลาดหลักทรัพย์

ที่ กน. 18/2543

เรื่อง หลักเกณฑ์ เงื่อนไข และวิธีการจัดตั้งและจัดการ

กองทุนรวมเพื่อผู้ลงทุนซึ่งเป็นคนต่างด้าว

(ฉบับที่ 4 )

 อาศัยอํานาจตามความในมาตรา 14 และมาตรา 117 แห่งพระราชบัญญัติหลักทรัพย์และตลาดหลักทรัพย์ พ.ศ. 2535 คณะกรรมการกํากับหลักทรัพย์และตลาดหลักทรัพย์ออกข้อกําหนดไว้ดังต่อไปนี้

 ข้อ 1 ให้ยกเลิกความใน (1) ของข้อ 7 แห่งประกาศคณะกรรมการกํากับหลักทรัพย์และตลาดหลักทรัพย์ ที่ กน. 20/2539 เรื่อง หลักเกณฑ์ เงื่อนไข และวิธีการจัดตั้งและจัดการกองทุนรวมเพื่อผู้ลงทุนซึ่งเป็นคนต่างด้าว ลงวันที่ 12 ตุลาคม พ.ศ. 2539 ซึ่งแก้ไขเพิ่มเติมโดยประกาศคณะกรรมการกํากับหลักทรัพย์และตลาดหลักทรัพย์ ที่ กน. 30/2541 เรื่อง หลักเกณฑ์ เงื่อนไข และวิธีการจัดตั้งและจัดการกองทุนรวมเพื่อผู้ลงทุนซึ่งเป็นคนต่างด้าว (ฉบับที่ 2) ลงวันที่ 29 มิถุนายน พ.ศ. 2541 และให้ใช้ความต่อไปนี้แทน

 “(1) เมื่อผู้ลงทุนจองซื้อหน่วยลงทุนของกองทุนรวมที่บริษัทจัดการรับผิดชอบดําเนินการอยู่หรือที่ได้รับอนุมัติให้จัดตั้ง เพื่อการลงทุนในหุ้นเพิ่มทุนของบริษัทจดทะเบียนผ่านผู้จัดจําหน่ายหลักทรัพย์ ให้บริษัทจัดการมอบหมายให้ผู้จัดจําหน่ายหลักทรัพย์จองซื้อหุ้นเพิ่มทุนของบริษัทจดทะเบียนเพื่อกองทุนรวม และเมื่อกองทุนรวมได้รับจัดสรรหุ้นเพิ่มทุนรวมทั้งมีการจดทะเบียนเปลี่ยนแปลงทุนชําระแล้วของบริษัทจดทะเบียนดังกล่าว ให้บริษัทจัดการดําเนินการขายหน่วยลงทุนให้แก่ผู้ซื้อหน่วยลงทุนในจํานวนเดียวกับจํานวนหุ้นเพิ่มทุนดังกล่าว 

 ในกรณีที่ผู้จัดจําหน่ายหลักทรัพย์ไม่สามารถซื้อหุ้นเพิ่มทุนของบริษัทจดทะเบียนได้ ให้บริษัทจัดการมอบหมายให้ผู้จัดจําหน่ายหลักทรัพย์ดําเนินการคืนเงินค่าจองซื้อหน่วยลงทุนของกองทุนรวมแก่ผู้ลงทุน และหากบริษัทจดทะเบียนไม่ดําเนินการยื่นคําขอให้ตลาดหลักทรัพย์รับหุ้นเพิ่มทุนดังกล่าวเป็นหลักทรัพย์จดทะเบียนภายในระยะเวลาเดียวกันกับที่ตลาดหลักทรัพย์กําหนดให้บริษัทจดทะเบียนยื่นคําขอให้รับหุ้นเพิ่มทุนเป็นหลักทรัพย์จดทะเบียน หรือตลาดหลักทรัพย์ไม่รับหุ้นเพิ่มทุนดังกล่าวเป็นหลักทรัพย์จดทะเบียน ให้บริษัทจัดการดําเนินการบังคับไถ่ถอนหน่วยลงทุนจากผู้ถือหน่วยลงทุนตามจํานวนที่ผู้ถือหน่วยลงทุนได้รับจากการจองซื้อตามวิธีการที่ระบุไว้ในโครงการจัดการกองทุนรวม”

 ข้อ 2 ประกาศนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไป

 ประกาศ ณ วันที่ 12 พฤษภาคม พ.ศ. 2543

 (นายธารินทร์ นิมมานเหมินท์)

 รัฐมนตรีว่าการกระทรวงการคลัง

 ประธานกรรมการ คณะกรรมการกํากับหลักทรัพย์และตลาดหลักทรัพย์
ประกาศคณะกรรมการกํากับหลักทรัพย์และตลาดหลักทรัพย์

ที่ กจ. 13 /2543

เรื่อง การแก้ไขเพิ่มเติมหลักเกณฑ์ เงื่อนไข และวิธีการในการขออนุญาต

และการอนุญาตให้บริษัทมหาชนจํากัดออกหุ้น หุ้นกู้แปลงสภาพ

หรือใบสําคัญแสดงสิทธิที่จะซื้อหุ้น เสนอขายแก่กรรมการหรือพนักงาน

(ฉบับที่ 3)

 อาศัยอํานาจตามความในมาตรา 14 และมาตรา 35 แห่งพระราชบัญญัติหลักทรัพย์และตลาดหลักทรัพย์ พ.ศ. 2535 คณะกรรมการ ก.ล.ต. ออกข้อกําหนดไว้ดังต่อไปนี้

 ข้อ 1 ให้ยกเลิกความในข้อ 17 แห่งประกาศคณะกรรมการกํากับหลักทรัพย์และตลาดหลักทรัพย์ ที่ กจ. 12/2538 เรื่อง หลักเกณฑ์ เงื่อนไข และวิธีการในการขออนุญาตและการอนุญาตให้บริษัทมหาชนจํากัดออกหุ้น หุ้นกู้แปลงสภาพ หรือใบสําคัญแสดงสิทธิที่จะซื้อหุ้น เสนอขายแก่กรรมการหรือพนักงาน ลงวันที่ 28 มิถุนายน พ.ศ. 2538 ซึ่งแก้ไขเพิ่มเติมโดยประกาศคณะกรรมการกํากับหลักทรัพย์และตลาดหลักทรัพย์ ที่ กจ. 28/2541 เรื่อง การแก้ไขเพิ่มเติมหลักเกณฑ์ เงื่อนไข และวิธีการในการขออนุญาตและการอนุญาตให้บริษัทมหาชนจํากัดออกหุ้น หุ้นกู้แปลงสภาพ หรือใบสําคัญแสดงสิทธิที่จะซื้อหุ้น เสนอขายแก่กรรมการหรือพนักงาน (ฉบับที่ 2) ลงวันที่ 11 มิถุนายน พ.ศ. 2541 และให้ใช้ความต่อไปนี้แทน

 "ข้อ 17 ให้นําข้อ 13 ถึงข้อ 20 แล้วแต่กรณี แห่งประกาศหุ้น มาใช้บังคับกับการอนุญาตให้ออกหุ้นที่เสนอขายแก่กรรมการ พนักงาน หรือผู้รับช่วงซื้อหลักทรัพย์ที่มิใช่การเสนอขายหุ้นแก่กรรมการหรือพนักงานในวงจํากัดโดยอนุโลม"

 ข้อ 2 บริษัทมหาชนจํากัดใดได้ยื่นคําขออนุญาตออกหลักทรัพย์ต่อสํานักงานและสํานักงานยังมิได้แจ้งผลการพิจารณาก่อนวันที่ประกาศนี้มีผลใช้บังคับ ให้สํานักงานดําเนินการพิจารณาคําขออนุญาตต่อไปตามหลักเกณฑ์ เงื่อนไข และวิธีการที่กําหนดในข้อ 17 แห่งประกาศคณะกรรมการกํากับหลักทรัพย์และตลาดหลักทรัพย์ ที่ กจ. 12/2538 เรื่อง หลักเกณฑ์ เงื่อนไข และวิธีการในการขออนุญาตและการอนุญาตให้บริษัทมหาชนจํากัดออกหุ้น หุ้นกู้แปลงสภาพ หรือใบสําคัญแสดงสิทธิที่จะซื้อหุ้น เสนอขายแก่กรรมการหรือพนักงาน ลงวันที่ 28 มิถุนายน พ.ศ. 2538 ซึ่งแก้ไขเพิ่มเติมโดยประกาศคณะกรรมการกํากับหลักทรัพย์และตลาดหลักทรัพย์ ที่ กจ. 28/2541 เรื่อง การแก้ไขเพิ่มเติมหลักเกณฑ์ เงื่อนไข และวิธีการในการขออนุญาตและการอนุญาตให้บริษัทมหาชนจํากัดออกหุ้น หุ้นกู้แปลงสภาพ หรือใบสําคัญแสดงสิทธิที่จะซื้อหุ้น เสนอขายแก่กรรมการหรือพนักงาน (ฉบับที่ 2) ลงวันที่ 11 มิถุนายน พ.ศ. 2541

 ข้อ 3 ประกาศนี้ให้ใช้บังคับตั้งแต่วันที่ 1 มิถุนายน 2543 เป็นต้นไป

 ประกาศ ณ วันที่ 22 มีนาคม พ.ศ. 2543

 (นายธารินทร์ นิมมานเหมินท์)

 รัฐมนตรีว่าการกระทรวงการคลัง

ประธานกรรมการ คณะกรรมการกํากับหลักทรัพย์และตลาดหลักทรัพย์
ประกาศคณะกรรมการกํากับหลักทรัพย์และตลาดหลักทรัพย์

ที่ กจ. 22/2542

เรื่อง การแก้ไขเพิ่มเติมหลักเกณฑ์ เงื่อนไข และวิธีการในการขออนุญาต

และการอนุญาตให้เสนอขายหุ้นกู้ที่ออกใหม่

(ฉบับที่ 4)

 

 อาศัยอํานาจตามความในมาตรา 14 และมาตรา 41(3) แห่งพระราชบัญญัติหลักทรัพย์และตลาดหลักทรัพย์ พ.ศ. 2535 คณะกรรมการ ก.ล.ต. ออกข้อกําหนดไว้ดังต่อไปนี้

 ข้อ 1 ให้เพิ่มความต่อไปนี้เป็นข้อ 51 ทวิ แห่งประกาศคณะกรรมการกํากับหลักทรัพย์และตลาดหลักทรัพย์ ที่ กจ. 13/2537 เรื่อง หลักเกณฑ์ เงื่อนไข และวิธีการในการขออนุญาตและการอนุญาตให้เสนอขายหุ้นกู้ที่ออกใหม่ ลงวันที่ 10 สิงหาคม พ.ศ. 2537

 “ข้อ 51 ทวิ ในกรณีที่มีเหตุจําเป็นและสมควร ผู้ออกหุ้นกู้อาจยื่นคําขอต่อสํานักงานให้ผ่อนผันคุณสมบัติของผู้แทนผู้ถือหุ้นกู้ตามข้อ 51(4) และจะได้รับการผ่อนผันต่อเมื่อเป็นไปตามหลักเกณฑ์ดังต่อไปนี้

 (1) เป็นการเสนอขายหุ้นกู้ที่ออกใหม่แก่บุคคลในวงจํากัด

 (2) ผู้ออกหุ้นกู้สามารถแสดงได้ว่าผู้ถือหุ้นกู้ได้รับทราบและยินยอมให้แต่งตั้งบุคคลที่ขอความเห็นชอบเป็นผู้แทนผู้ถือหุ้นกู้

 (3) ผู้ออกหุ้นกู้สามารถแสดงได้ว่าความเกี่ยวข้องหรือการมีส่วนได้เสียของบุคคลที่ขอความเห็นชอบเป็นผู้แทนผู้ถือหุ้นกู้กับผู้ออกหุ้นกู้ ไม่มีผลกระทบต่อบุคคลอื่นที่อาจเป็นผู้ถือหุ้นกู้ดังกล่าวในอนาคต

 การผ่อนผันตามวรรคหนึ่ง ให้สํานักงานมีอํานาจกําหนดเงื่อนไขในการผ่อนผันได้และในกรณีที่ผู้ออกหุ้นกู้ไม่ปฏิบัติตามเงื่อนไขที่สํานักงานกําหนด ให้ถือว่าการให้ความเห็นชอบการแต่งตั้งบุคคลดังกล่าวเป็นผู้แทนผู้ถือหุ้นกู้เป็นอันสิ้นสุดลง”

 ข้อ 2 ประกาศนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไป

 ประกาศ ณ วันที่ 6 ตุลาคม พ.ศ. 2542

 (นายธารินทร์ นิมมานเหมินท์)

 รัฐมนตรีว่าการกระทรวงการคลัง

 ประธานกรรมการ คณะกรรมการกํากับหลักทรัพย์และตลาดหลักทรัพย์
ประกาศคณะกรรมการกํากับหลักทรัพย์และตลาดหลักทรัพย์

 ที่ กธ. 2/2543 

เรื่อง หลักเกณฑ์ เงื่อนไข และวิธีการในการค้าหลักทรัพย์

(ฉบับที่ 2)

\_\_\_\_\_\_\_\_\_\_\_\_\_\_\_\_\_\_\_\_\_

อาศัยอํานาจตามความในมาตรา 14 มาตรา 114 แห่งพระราชบัญญัติหลักทรัพย์และตลาดหลักทรัพย์ พ.ศ. 2535 คณะกรรมการ ก.ล.ต. ออกข้อกําหนดไว้ดังต่อไปนี้

 ข้อ 1 ให้ยกเลิกบทนิยามคําว่า “บัญชีหลักทรัพย์เพื่อการค้า” และคําว่า “บัญชีหลักทรัพย์เพื่อการลงทุน” ในข้อ 1 แห่งประกาศคณะกรรมการกํากับหลักทรัพย์และตลาดหลักทรัพย์ ที่ กธ. 21/2540 เรื่อง หลักเกณฑ์ เงื่อนไข และวิธีการในการค้าหลักทรัพย์ ลงวันที่ 17 พฤษภาคม พ.ศ. 2540 และให้ใช้บทนิยามดังต่อไปนี้แทน

 ““บัญชีหลักทรัพย์เพื่อธุรกิจค้าหลักทรัพย์” หมายความว่า บัญชีที่บันทึกรายการหลักทรัพย์ที่มีไว้เพื่อการประกอบธุรกิจหลักทรัพย์ประเภทการค้าหลักทรัพย์ หรือคงเหลือจากการประกอบธุรกิจหลักทรัพย์ประเภทการค้าหลักทรัพย์ ไม่ว่าหลักทรัพย์ดังกล่าวจะได้มาหรือจําหน่ายไปโดยวิธีใด

 “บัญชีหลักทรัพย์เพื่อการลงทุน” หมายความว่า บัญชีที่บันทึกรายการเงินลงทุนในหลักทรัพย์เพื่อบริษัทหลักทรัพย์นั้นเอง ไม่ว่าจะเป็นการลงทุนชั่วคราวหรือการลงทุนระยะยาว ตามนัยแห่งประกาศคณะกรรมการกํากับหลักทรัพย์และตลาดหลักทรัพย์ว่าด้วยหลักเกณฑ์ เงื่อนไขและวิธีการในการลงทุนในหลักทรัพย์เพื่อบริษัทหลักทรัพย์”

ข้อ 2 ให้ยกเลิกความใน(1) ของข้อ 2 แห่งประกาศคณะกรรมการกํากับหลักทรัพย์และตลาดหลักทรัพย์ ที่ กธ. 21/2540 เรื่อง หลักเกณฑ์ เงื่อนไข และวิธีการในการค้าหลักทรัพย์ ลงวันที่ 17 พฤษภาคม 2540 และให้ใช้ความต่อไปนี้แทน

 “(1) จัดให้มีบัญชีหลักทรัพย์เพื่อธุรกิจค้าหลักทรัพย์แยกจากบัญชีหลักทรัพย์เพื่อการลงทุน”

 ข้อ 3 ให้ยกเลิกความในข้อ 3 แห่งประกาศคณะกรรมการกํากับหลักทรัพย์และตลาดหลักทรัพย์ ที่ กธ. 21/2540 เรื่อง หลักเกณฑ์ เงื่อนไข และวิธีการในการค้าหลักทรัพย์ ลงวันที่ 

17 พฤษภาคม 2540 และให้ใช้ความต่อไปนี้แทน

 “ข้อ 3 ในกรณีที่บริษัทหลักทรัพย์มีบัญชีหลักทรัพย์เพื่อการลงทุน และประสงค์จะโอนหลักทรัพย์ระหว่างบัญชีหลักทรัพย์เพื่อธุรกิจค้าหลักทรัพย์กับบัญชีหลักทรัพย์เพื่อการลงทุน บริษัทหลักทรัพย์ต้องโอนหลักทรัพย์ระหว่างบัญชีโดยปฏิบัติให้เป็นไปตามมาตรฐานการบัญชีที่รับรองทั่วไป”

 ข้อ 4 ให้ยกเลิกความใน (1) และ (2) ของข้อ 5 แห่งประกาศคณะกรรมการกํากับหลักทรัพย์และตลาดหลักทรัพย์ ที่ กธ. 21/2540 เรื่อง หลักเกณฑ์ เงื่อนไข และวิธีการในการค้าหลักทรัพย์ ลงวันที่ 17 พฤษภาคม 2540 และให้ใช้ความต่อไปนี้แทน

 “(1) หลักเกณฑ์การเลือกหลักทรัพย์ที่ใช้เป็นหลักทรัพย์เพื่อธุรกิจค้าหลักทรัพย์

(2) หลักเกณฑ์การโอนหลักทรัพย์ระหว่างบัญชีหลักทรัพย์เพื่อธุรกิจค้าหลักทรัพย์กับบัญชีหลักทรัพย์เพื่อการลงทุน”

 ข้อ 5 ประกาศนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไป

 ประกาศ ณ วันที่ 4 มกราคม พ.ศ. 2543 

 (นายธารินทร์ นิมมานเหมินท์)

 รัฐมนตรีว่าการกระทรวงการคลัง

 ประธานกรรมการ คณะกรรมการกํากับหลักทรัพย์และตลาดหลักทรัพย์
ประกาศคณะกรรมการกํากับหลักทรัพย์และตลาดหลักทรัพย์

ที่ กธ. 7/2543

เรื่อง หลักเกณฑ์ เงื่อนไข และวิธีการในการค้าหลักทรัพย์

(ฉบับที่ 3)

 

 อาศัยอํานาจตามความในมาตรา 14 และมาตรา 114 แห่งพระราชบัญญัติหลักทรัพย์และตลาดหลักทรัพย์ พ.ศ. 2535 คณะกรรมการ ก.ล.ต. ออกข้อกําหนดไว้ดังต่อไปนี้

 ข้อ 1 ให้เพิ่มความต่อไปนี้เป็นข้อ 5/1 และข้อ 5/2 แห่งประกาศคณะกรรมการกํากับหลักทรัพย์และตลาดหลักทรัพย์ ที่ กธ. 21/2540 เรื่อง หลักเกณฑ์ เงื่อนไข และวิธีการในการค้าหลักทรัพย์ ลงวันที่ 17 พฤษภาคม พ.ศ. 2540 

 "ข้อ 5/1 ในการค้าหลักทรัพย์อันเป็นตราสารแห่งหนี้ ให้บริษัทหลักทรัพย์รายงานข้อมูลการซื้อขายหลักทรัพย์อันเป็นตราสารแห่งหนี้แก่ศูนย์ซื้อขายตราสารหนี้ไทยตามหลักเกณฑ์ ที่สํานักงานประกาศกําหนด

 ข้อ 5/2 ในการค้าหลักทรัพย์อันเป็นตราสารแห่งหนี้ ให้บริษัทหลักทรัพย์แต่งตั้งผู้รับผิดชอบในการปฏิบัติการเกี่ยวกับการค้าหลักทรัพย์

 ผู้รับผิดชอบตามวรรคหนึ่ง ต้องเป็นผู้ที่ได้ขึ้นทะเบียนกับศูนย์ซื้อขายตราสารหนี้ไทย" 

 ข้อ 2 ภายในหกเดือนนับตั้งแต่วันที่ประกาศนี้มีผลใช้บังคับ บริษัทหลักทรัพย์จะแต่งตั้งผู้ที่ยังมิได้ขึ้นทะเบียนกับศูนย์ซื้อขายตราสารหนี้ไทยเป็นผู้รับผิดชอบในการปฏิบัติการเกี่ยวกับการค้าหลักทรัพย์ก็ได้

 ข้อ 3 ประกาศนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไป

 ประกาศ ณ วันที่ 31 มกราคม พ.ศ. 2543

 (นายธารินทร์ นิมมานเหมินท์)

 รัฐมนตรีว่าการกระทรวงการคลัง

 ประธานกรรมการ คณะกรรมการกํากับหลักทรัพย์และตลาดหลักทรัพย์
ประกาศสํานักนายกรัฐมนตรี

เรื่อง แต่งตั้งพนักงานเจ้าหน้าที่

เพื่อปฏิบัติการตามพระราชบัญญัติควบคุมเครื่องดื่มแอลกอฮอล์ พ.ศ. 2551 (ฉบับที่ 3) พ.ศ. 2560

------------------------------------------------------

          โดยที่เป็นการสมควรแก้ไขเพิ่มเติมประกาศสํานักนายกรัฐมนตรี เรื่อง แต่งตั้งพนักงานเจ้าหน้าที่ เพื่อปฏิบัติการตามพระราชบัญญัติควบคุมเครื่องดื่มแอลกอฮอล์ พ.ศ. 2551 พ.ศ. 2558 เพื่อแต่งตั้งพนักงานเจ้าหน้าที่เพิ่มเติม ในการปฏิบัติหน้าที่ตามที่พระราชบัญญัติควบคุมเครื่องดื่มแอลกอฮอล์ พ.ศ. 2551 ได้กําหนดไว้

          อาศัยอํานาจตามความในมาตรา 4 วรรคหนึ่ง แห่งพระราชบัญญัติควบคุมเครื่องดื่มแอลกอฮอล์ พ.ศ. 2551 นายกรัฐมนตรีจึงออกประกาศไว้ ดังต่อไปนี้


ข้อ ๑ ให้ยกเลิกความใน (32) และ (33) ของข้อ 2 แห่งประกาศสํานักนายกรัฐมนตรี เรื่อง แต่งตั้งพนักงานเจ้าหน้าที่ เพื่อปฏิบัติการตามพระราชบัญญัติควบคุมเครื่องดื่มแอลกอฮอล์ พ.ศ. 2551 พ.ศ. 2558 และให้ใช้ความต่อไปนี้แทน

          “(32) นายแพทย์ นักวิชาการสาธารณสุข สังกัดสํานักงานปลัดกระทรวงสาธารณสุข กรมการแพทย์ กรมควบคุมโรค กรมการแพทย์แผนไทยและการแพทย์ทางเลือก กรมวิทยาศาสตร์การแพทย์ กรมสนับสนุนบริการสุขภาพ กรมสุขภาพจิต กรมอนามัย และสํานักงานคณะกรรมการอาหารและยา”

          “(33) นักวิเคราะห์นโยบายและแผน นักทรัพยากรบุคคล นักวิชาการเงินและบัญชี นักวิชาการเผยแพร่ นักประชาสัมพันธ์ นักวิชาการพัสดุ นักวิชาการคอมพิวเตอร์ นักจัดการงานทั่วไป สังกัดกรมควบคุมโรค”


ข้อ ๒ ให้ยกเลิกความใน (12) ของข้อ 3 แห่งประกาศสํานักนายกรัฐมนตรี เรื่อง แต่งตั้งพนักงานเจ้าหน้าที่ เพื่อปฏิบัติการตามพระราชบัญญัติควบคุมเครื่องดื่มแอลกอฮอล์ พ.ศ. 2551 พ.ศ. 2558 และให้ใช้ความต่อไปนี้แทน

          “(12) ข้าราชการและพนักงานราชการ สถาบันป้องกันควบคุมโรคเขตเมือง และสํานักงานป้องกันควบคุมโรคที่ 1 - 12 สังกัดกรมควบคุมโรค”


ข้อ ๓ ประกาศฉบับนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไป


ผู้มีอํานาจลงนาม - ประกาศ ณ วันที่ 20 กันยายน พ.ศ. 2560

 

พลเอก ประยุทธ์  จันทร์โอชา

นายกรัฐมนตรี
ประกาศสํานักนายกรัฐมนตรี

เรื่อง กําหนดวิธีการหรือลักษณะห้ามขายเครื่องดื่มแอลกอฮอล์โดยวิธีการใช้เครื่องจ่ายเครื่องดื่มแอลกอฮอล์

ในสถานที่หรือบริเวณร้านค้าสะดวกซื้อ พ.ศ. 2561

-------------------------------------------------------

          ปัจจุบันการขายเครื่องดื่มแอลกอฮอล์มีการใช้อุปกรณ์และเทคโนโลยีสมัยใหม่ในร้านค้าสะดวกซื้อ อันเป็นการจูงใจให้บริโภคเครื่องดื่มแอลกอฮอล์มากขึ้น ทําให้เด็ก เยาวชนและประชาชนเข้าถึงเครื่องดื่มแอลกอฮอล์ได้โดยง่าย ก่อให้เกิดปัญหาและผลกระทบทั้งด้านสังคม เศรษฐกิจ สุขภาพ ครอบครัว อุบัติเหตุ และอาชญากรรมโดยรวมของสังคม

          เพื่อให้การกําหนดวิธีการหรือลักษณะห้ามขายเครื่องดื่มแอลกอฮอล์เป็นไปอย่างมีประสิทธิภาพ อาศัยอํานาจตามความในมาตรา 27 (8) และมาตรา 30 (6) แห่งพระราชบัญญัติควบคุมเครื่องดื่มแอลกอฮอล์ พ.ศ. 2551 ประกอบมติที่ประชุมคณะกรรมการนโยบายเครื่องดื่มแอลกอฮอล์แห่งชาติครั้งที่ 1/2561 เมื่อวันที่ 1 มิถุนายน 2561 จึงออกประกาศไว้ ดังต่อไปนี้


ข้อ ๑ ในประกาศฉบับนี้

         “เครื่องจ่ายเครื่องดื่มแอลกอฮอล์” หมายความว่า อุปกรณ์ หรือหัวจ่าย หรือสิ่งอื่นใดที่ใช้ระบบหรือกลไกจ่ายเครื่องดื่มแอลกอฮอล์ที่สามารถบริโภคได้ทันที

         “ร้านค้าสะดวกซื้อ” หมายความว่า ร้านค้าปลีกที่ขายสินค้าหรือบริการโดยตรง เพื่อความสะดวกและสนองความต้องการของผู้บริโภค ซึ่งมีลักษณะของสถานประกอบการขายสุราของผู้ได้รับใบอนุญาตขายสุรา ประเภทที่ 2


ข้อ ๒ ห้ามผู้ใดขายเครื่องดื่มแอลกอฮอล์ โดยวิธีการใช้เครื่องจ่ายเครื่องดื่มแอลกอฮอล์ในสถานที่หรือบริเวณ ดังต่อไปนี้

         (1) ร้านค้าสะดวกซื้อ ซึ่งเป็นการประกอบกิจการโดยบุคคลธรรมดา

         (2) ร้านค้าสะดวกซื้อ ซึ่งเป็นการประกอบกิจการโดยนิติบุคคล

         (3) ร้านค้าสะดวกซื้อ ซึ่งเป็นการประกอบกิจการ โดยได้รับความยินยอมให้ใช้สิทธิในการประกอบกิจการจากผู้ให้สิทธิ


ข้อ ๓ ประกาศฉบับนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไป


ผู้มีอํานาจลงนาม - ประกาศ ณ วันที่ 5 ตุลาคม พ.ศ. 2561

 

พลเอก ประยุทธ์ จันทร์โอชา

นายกรัฐมนตรี
ประกาศกรมธุรกิจพลังงาน

เรื่อง การถ่ายโอนภารกิจงานควบคุมน้ํามันเชื้อเพลิง

ตามพระราชบัญญัติกําหนดแผนและขั้นตอนการกระจายอํานาจ

ให้แก่องค์กรปกครองส่วนท้องถิ่น พ.ศ. 2542

(ฉบับที่ 2) พ.ศ. 2552

--------------------------------------------

          เพื่อให้การโอนภารกิจงานควบคุมน้ํามันเชื้อเพลิงตามพระราชบัญญัติควบคุมน้ํามันเชื้อเพลิง พ.ศ. 2542 ให้องค์กรปกครองส่วนท้องถิ่นเป็นไปด้วยความคล่องตัวและเกิดประสิทธิภาพตามแผนปฏิบัติการกําหนดขั้นตอนการกระจายอํานาจให้แก่ องค์กรปกครองส่วนท้องถิ่น กําหนดขอบเขตการถ่ายโอนภารกิจงานด้านควบคุมน้ํามันเชื้อเพลิง ตามพระราชบัญญัติควบคุมน้ํามันเชื้อเพลิง พ.ศ. 2542 ให้แก่องค์กรปกครองส่วนท้องถิ่น อาศัยอํานาจตามความในมาตรา 4 วรรคเก้า แห่งพระราชบัญญัติควบคุมน้ํามันเชื้อเพลิง พ.ศ. 2542 ซึ่งแก้ไขเพิ่มเติมโดยพระราชบัญญัติควบคุมน้ํามันเชื้อเพลิง (ฉบับที่ 2) พ.ศ. 2550 กรมธุรกิจพลังงานจึงออกประกาศ ดังต่อไปนี้


ข้อ ๑ ให้ยกเลิกเอกสารแนบท้ายประกาศกรมธุรกิจพลังงาน เรื่อง การถ่ายโอนภารกิจงานควบคุมน้ํามันเชื้อเพลิงตามพระราชบัญญัติกําหนดแผนและขั้นตอนการกระจายอํานาจให้แก่องค์กรปกครองส่วนท้องถิ่น พ.ศ. 2542 พ.ศ. 2552 ข้อ 1.4 (7) และใช้ความต่อไปนี้แทน

          “(7) การทดสอบและตรวจสอบถังเก็บน้ํามันเชื้อเพลิง ระบบจ่ายน้ํามันเชื้อเพลิง ระบบท่อและอุปกรณ์ตามวาระ

          (7.1) ผู้ได้รับใบอนุญาตประกอบกิจการครบ 10 ปี ให้แจ้งต่อองค์กรปกครองส่วนท้องถิ่นขอให้ทดสอบและตรวจสอบถังเก็บน้ํามันเชื้อเพลิง ระบบจ่ายน้ํามันเชื้อเพลิง ระบบท่อและอุปกรณ์ และองค์กรปกครองส่วนท้องถิ่นต้องแจ้งต่อไปยังกรมธุรกิจพลังงาน หรือสํานักงานพลังงานจังหวัด แล้วแต่กรณี

          (7.2) กรมธุรกิจพลังงาน หรือสํานักงานพลังงานจังหวัด แล้วแต่กรณี จะส่งเจ้าหน้าที่ไปดําเนินการตาม (2)”


ข้อ ๒ ประกาศนี้ให้ใช้บังคับตั้งแต่บัดนี้เป็นต้นไป


ผู้มีอํานาจลงนาม - ประกาศ ณ วันที่ 4 กุมภาพันธ์ พ.ศ. 2552

 

เมตตา  บันเทิงสุข

อธิบดีกรมธุรกิจพลังงาน
ประกาศกรมสวัสดิการและคุ้มครองแรงงาน

เรื่อง หลักเกณฑ์และวิธีการฝึกอบรมเจ้าหน้าที่ความปลอดภัยในการทํางาน (ฉบับที่ 2)

พ.ศ. 2553

------------------------------------------------

อาศัยอํานาจตามความในข้อ 8 (1) ข้อ 11 (2) ข้อ 14 (2) และ (3) ข้อ 17 (2) และ (3) และข้อ 20 (1) แห่งกฎกระทรวงกําหนดมาตรฐานในการบริหารและการจัดการด้านความปลอดภัย อาชีวอนามัย และสภาพแวดล้อมในการทํางาน พ.ศ. 2549 อันเป็นกฎหมายที่มีบทบัญญัติบางประการเกี่ยวกับการจํากัดสิทธิและเสรีภาพของบุคคล ซึ่งมาตรา 29 ประกอบด้วยมาตรา 33 มาตรา 41 และมาตรา 43 ของรัฐธรรมนูญแห่งราชอาณาจักรไทย บัญญัติให้กระทําได้โดยอาศัยอํานาจตามบทบัญญัติแห่งกฎหมาย อธิบดีกรมสวัสดิการและคุ้มครองแรงงานจึงออกประกาศไว้ ดังต่อไปนี้

ข้อ 1 ประกาศนี้เรียกว่า “ประกาศกรมสวัสดิการและคุ้มครองแรงงาน เรื่อง หลักเกณฑ์และวิธีการฝึกอบรมเจ้าหน้าที่ความปลอดภัยในการทํางาน (ฉบับที่ 2) พ.ศ. 2553”

ข้อ 2 ประกาศนี้ให้ใช้บังคับตั้งแต่วันประกาศเป็นต้นไป

ข้อ 3 ให้ยกเลิกความใน (1) ของข้อ 16 แห่งประกาศกรมสวัสดิการและคุ้มครองแรงงาน เรื่อง หลักเกณฑ์และวิธีการฝึกอบรมเจ้าหน้าที่ความปลอดภัยในการทํางาน ลงวันที่ 18 สิงหาคม พ.ศ. 2549 และให้ใช้ความดังต่อไปนี้แทน

“(1) สถาบันอุดมศึกษาของรัฐหรือเอกชน

 (ก) ซึ่งมีหลักสูตรการสอนสาขาอาชีวอนามัย หรือเทียบเท่า

 (ข) ซึ่งไม่มีหลักสูตรการสอนสาขาอาชีวอนามัย หรือเทียบเท่า เฉพาะการฝึกอบรมเจ้าหน้าที่ความปลอดภัยในการทํางานระดับหัวหน้างาน ระดับเทคนิค หรือระดับบริหาร”

ประกาศ ณ วันที่ 28 ธันวาคม พ.ศ. 2553

อัมพร นิติสิริ

อธิบดีกรมสวัสดิการและคุ้มครองแรงงาน
ประกาศกรมสวัสดิการและคุ้มครองแรงงาน

เรื่อง หลักเกณฑ์ วิธีการและหลักสูตรการฝึกอบรมความปลอดภัยในการทํางานในที่อับอากาศ

(ฉบับที่ 2)

พ.ศ. 2551

------------------------------------------------

เพื่อให้การฝึกอบรมความปลอดภัยในการทํางานในที่อับอากาศเป็นไปอย่างมีประสิทธิภาพและประสิทธิผล สอดคล้องกับหลักเกณฑ์ของกฎกระทรวงกําหนดมาตรฐานในการบริหารและการจัดการด้านความปลอดภัย อาชีวอนามัย และสภาพแวดล้อมในการทํางานในที่อับอากาศ พ.ศ. 2547 ยิ่งขึ้น

อาศัยอํานาจตามความในข้อ 21 แห่งกฎกระทรวงกําหนดมาตรฐานในการบริหารและการจัดการด้านความปลอดภัย อาชีวอนามัย และสภาพแวดล้อมในการทํางานในที่อับอากาศ พ.ศ. 2547 อธิบดีกรมสวัสดิการและคุ้มครองแรงงานจึงออกประกาศไว้ ดังต่อไปนี้

ข้อ 1 ประกาศนี้เรียกว่า “ประกาศกรมสวัสดิการและคุ้มครองแรงงาน เรื่อง หลักเกณฑ์ วิธีการและหลักสูตรการฝึกอบรมความปลอดภัยในการทํางานในที่อับอากาศ (ฉบับที่ 2) พ.ศ. 2551”

ข้อ 2 ประกาศนี้ให้ใช้บังคับเมื่อพ้นกําหนดเก้าสิบวันนับแต่วันประกาศในราชกิจจานุเบกษาเป็นต้นไป

ข้อ 3 ให้เพิ่มความต่อไปนี้เป็นข้อ 7/1 แห่งประกาศกรมสวัสดิการและคุ้มครองแรงงาน เรื่อง หลักเกณฑ์ วิธีการและหลักสูตรการฝึกอบรมความปลอดภัยในการทํางานในที่อับอากาศ พ.ศ. 2549

“ข้อ 7/1 ผู้เข้ารับการฝึกอบรมภาคปฏิบัติต้องมีคุณสมบัติ ดังนี้

(1) มีอายุไม่ต่ํากว่าสิบแปดปีบริบูรณ์

(2) มีสุขภาพสมบูรณ์ ร่างกายแข็งแรง ไม่เป็นโรคเกี่ยวกับทางเดินหายใจ โรคหัวใจ หรือโรคอื่นซึ่งแพทย์เห็นว่าการเข้าไปในที่อับอากาศอาจเป็นอันตรายต่อผู้เข้ารับการฝึกอบรม”

ประกาศ ณ วันที่ 22 ธันวาคม พ.ศ. 2551

อัมพร นิติสิริ

อธิบดีกรมสวัสดิการและคุ้มครองแรงงาน
ประกาศกรมสวัสดิการและคุ้มครองแรงงาน

เรื่อง คุณสมบัติของผู้เชี่ยวชาญและที่ปรึกษาพัฒนามาตรฐานแรงงาน

(ฉบับที่ 2)

----------------------------------------------------

โดยที่เป็นการสมควรปรับปรุงระยะเวลาการยื่นคําขอต่ออายุการขึ้นทะเบียนตามข้อ 6 (2) (ก) และข้อ 6 (2) (ค) แห่งประกาศกรมสวัสดิการและคุ้มครองแรงงาน เรื่อง คุณสมบัติของผู้เชี่ยวชาญและที่ปรึกษาพัฒนามาตรฐานแรงงาน ลงวันที่ 30 มีนาคม พ.ศ. 2549 เพื่อให้สอดคล้องกับระยะเวลาในการดําเนินการของคณะกรรมการประเมินที่ปรึกษาพัฒนามาตรฐานแรงงาน

อาศัยอํานาจตามความในข้อ 11 วรรคสาม แห่งระเบียบกรมสวัสดิการและคุ้มครองแรงงานว่าด้วยหลักเกณฑ์ และวิธีการพัฒนามาตรฐานแรงงานไทย (มรท.8001 - 2546) พ.ศ. 2549 อธิบดีกรมสวัสดิการและคุ้มครองแรงงานจึงออกประกาศไว้ ดังต่อไปนี้

ข้อ 1 ประกาศนี้เรียกว่า “ประกาศกรมสวัสดิการและคุ้มครองแรงงาน เรื่อง คุณสมบัติของผู้เชี่ยวชาญและที่ปรึกษาพัฒนามาตรฐานแรงงาน (ฉบับที่ 2)”

ข้อ 2 ประกาศนี้ให้ใช้บังคับตั้งแต่วันประกาศเป็นต้นไป

ข้อ 3 ให้ยกเลิกความในข้อ 6 (2) (ก) และข้อ 6 (2) (ค) แห่งประกาศกรมสวัสดิการและคุ้มครองแรงงาน เรื่อง คุณสมบัติของผู้เชี่ยวชาญและที่ปรึกษาพัฒนามาตรฐานแรงงาน ลงวันที่ 30 มีนาคม พ.ศ. 2549 และให้ใช้ความต่อไปนี้แทน

“(ก) ให้ผู้ได้รับการขึ้นทะเบียนที่ปรึกษาพัฒนามาตรฐานแรงงานที่ประสงค์จะต่ออายุการเป็นที่ปรึกษาพัฒนามาตรฐานแรงงานยื่นคําขอต่ออายุการขึ้นทะเบียนที่ปรึกษาพัฒนามาตรฐานแรงงานต่ออธิบดีกรมสวัสดิการและคุ้มครองแรงงาน ก่อนวันที่หนังสือรับรองตามข้อ 6 (1) วรรคสองหมดอายุไม่น้อยกว่าเก้าสิบวัน

(ค) ผู้ได้รับการต่ออายุการเป็นที่ปรึกษาพัฒนามาตรฐานแรงงานตาม (ข) ที่มีความประสงค์จะเป็นที่ปรึกษาพัฒนามาตรฐานแรงงานต้องยื่นคําขอต่ออายุการเป็นที่ปรึกษาพัฒนามาตรฐานแรงงานต่ออธิบดีกรมสวัสดิการและคุ้มครองแรงงาน ก่อนวันที่หนังสือรับรองหมดอายุไม่น้อยกว่าสามสิบวันโดยยื่นหลักฐานแสดงประสบการณ์ในการทํางานเป็นที่ปรึกษาในการจัดทําระบบบริหารจัดการมาตรฐานแรงงานและหลักฐานการพัฒนาวิชาชีพ ตามข้อ 6 (4) และข้อ 6 (5)”

ประกาศ ณ วันที่ 17 ตุลาคม พ.ศ. 2549

ผดุงศักดิ์ เทพหัสดิน ณ อยุธยา

อธิบดีกรมสวัสดิการและคุ้มครองแรงงาน
ประกาศกรมสวัสดิการและคุ้มครองแรงงาน

เรื่อง หลักเกณฑ์และวิธีการแจ้งการส่งมอบงานที่รับไปทําที่บ้าน (ฉบับที่ 2)

----------------------------------------

โดยที่เป็นการสมควรปรับปรุงแก้ไขประกาศกรมสวัสดิการและคุ้มครองแรงงาน เรื่อง หลักเกณฑ์และวิธีการแจ้งการส่งมอบงานที่รับไปทําที่บ้าน ลงวันที่ 8 กันยายน พ.ศ. 2547 ให้สอดคล้องกับการจัดแบ่งเขตพื้นที่การปฏิบัติงานของกลุ่มงานสวัสดิการและคุ้มครองแรงงานพื้นที่ และเป็นการอํานวยความสะดวกในการบริการประชาชน

อาศัยอํานาจตามความในข้อ 4 แห่งกฎกระทรวงว่าด้วยการคุ้มครองแรงงานในงานที่รับไปทําที่บ้าน พ.ศ. 2547 อธิบดีกรมสวัสดิการและคุ้มครองแรงงานจึงออกประกาศไว้ ดังต่อไปนี้

ข้อ 1 ประกาศนี้เรียกว่า “ประกาศกรมสวัสดิการและคุ้มครองแรงงาน เรื่อง หลักเกณฑ์และวิธีการแจ้งการส่งมอบงานที่รับไปทําที่บ้าน (ฉบับที่ 2)”

ข้อ 2 ประกาศนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไป

ข้อ 3 ให้ยกเลิกความในข้อ 4 ของประกาศกรมสวัสดิการและคุ้มครองแรงงาน เรื่องหลักเกณฑ์และวิธีการแจ้งการส่งมอบงานที่รับไปทําที่บ้าน ลงวันที่ 8 กันยายน พ.ศ. 2547 และให้ใช้ความต่อไปนี้แทน

“ข้อ 4 ให้นายจ้างแจ้งการส่งมอบงานที่รับไปทําที่บ้านต่อพนักงานตรวจแรงงาน ณ สถานที่ดังต่อไปนี้

(1) กลุ่มงานสวัสดิการและคุ้มครองแรงงานพื้นที่ที่นายจ้างมีสถานประกอบกิจการหรือลูกจ้างมีสถานที่ทํางานตั้งอยู่ในเขตซึ่งได้แก่กลุ่มงานสวัสดิการและคุ้มครองแรงงานพื้นที่ ดังต่อไปนี้

 (ก) กลุ่มงานสวัสดิการและคุ้มครองแรงงานพื้นที่ 1 สําหรับนายจ้างที่มีสถานประกอบกิจการตั้งอยู่ในท้องที่เขตดุสิต เขตป้อมปราบศัตรูพ่าย เขตพระนคร และเขตสัมพันธวงศ์

 (ข) กลุ่มงานสวัสดิการและคุ้มครองแรงงานพื้นที่ 2 สําหรับนายจ้างที่มีสถานประกอบกิจการตั้งอยู่ในท้องที่เขตจตุจักร เขตดอนเมือง เขตบางซื่อ เขตบางเขน และเขตหลักสี่

 (ค) กลุ่มงานสวัสดิการและคุ้มครองแรงงานพื้นที่ 3 สําหรับนายจ้างที่มีสถานประกอบกิจการตั้งอยู่ในท้องที่เขตดินแดง เขตพญาไท เขตราชเทวี และเขตห้วยขวาง

 (ง) กลุ่มงานสวัสดิการและคุ้มครองแรงงานพื้นที่ 4 สําหรับนายจ้างที่มีสถานประกอบกิจการตั้งอยู่ในท้องที่เขตบางรัก เขตปทุมวัน เขตยานนาวา เขตสาทร และเขตบางคอแหลม

 (จ) กลุ่มงานสวัสดิการและคุ้มครองแรงงานพื้นที่ 5 สําหรับนายจ้างที่มีสถานประกอบกิจการตั้งอยู่ในท้องที่เขตคลองสาน เขตธนบุรี เขตบางกอกน้อย เขตบางกอกใหญ่ และเขตบางพลัด

 (ฉ) กลุ่มงานสวัสดิการและคุ้มครองแรงงานพื้นที่ 6 สําหรับนายจ้างที่มีสถานประกอบกิจการตั้งอยู่ในท้องที่เขตตลิ่งชัน เขตทวีวัฒนา เขตบางแค เขตภาษีเจริญ และเขตหนองแขม

 (ช) กลุ่มงานสวัสดิการและคุ้มครองแรงงานพื้นที่ 7 สําหรับนายจ้างที่มีสถานประกอบกิจการตั้งอยู่ในท้องที่เขตจอมทอง เขตทุ่งครุ เขตบางขุนเทียน เขตบางบอน และเขตราษฎร์บูรณะ

 (ซ) กลุ่มงานสวัสดิการและคุ้มครองแรงงานพื้นที่ 8 สําหรับนายจ้างที่มีสถานประกอบกิจการตั้งอยู่ในท้องที่เขตคลองเตย เขตบางนา เขตประเวศ เขตพระโขนง เขตวัฒนา และเขตสวนหลวง

 (ฌ) กลุ่มงานสวัสดิการและคุ้มครองแรงงานพื้นที่ 9 สําหรับนายจ้างที่มีสถานประกอบกิจการตั้งอยู่ในท้องที่เขตคันนายาว เขตบางกะปิ เขตลาดพร้าว เขตวังทองหลาง และเขตบึงกุ่ม

 (ญ) กลุ่มงานสวัสดิการและคุ้มครองแรงงานพื้นที่ 10 สําหรับนายจ้างที่มีสถานประกอบกิจการตั้งอยู่ในท้องที่เขตคลองสามวา เขตมีนบุรี เขตลาดกระบัง เขตสะพานสูง เขตหนองจอก และเขตสายไหม

(2) สํานักงานสวัสดิการและคุ้มครองแรงงานจังหวัดที่นายจ้างมีสถานประกอบกิจการหรือลูกจ้างมีสถานที่ทํางานตั้งอยู่ในเขตสํานักงานสวัสดิการและคุ้มครองแรงงานจังหวัดนั้น”

 

 

ประกาศ ณ วันที่ 31 พฤษภาคม พ.ศ. 2548

สุรินทร์ จิรวิศิษฎ์

อธิบดีกรมสวัสดิการและคุ้มครองแรงงาน